Sergejus Lingas

Sergejus Lingas (, g. 1937 m. gegužės 7 d. Minske) – baltarusių politikas, buvęs Baltarusijos Ministras pirmininkas (1996–2000 m.).

 Biografija 
1960 m. baigęs Baltarusijos žemės ūkio akademiją dirbo agronomu, vadovavo rajono žemės ūkio valdyboms Kapyliaus, Soligorsko rajonuose, buvo Slucko rajono vykdomojo komiteto pirmininkas.

1972–1982 m. – TSKP Smolevičių rajono komiteto pirmasis sekretorius, TSKP Minsko srities komiteto žemės ūkio skyriaus vedėjas, srities komiteto sekretorius.

1982–1986 m. – Minsko srities vykdomojo komiteto pirmininko pavaduotojas, pirmininkas. 1986 m. paskirtas Baltarusijos TSR kainų komiteto pirmininku.

Nuo 1991 iki 1994 m. buvo Baltarusijos ekonomikos ministras. 1994 m. prezidentu tapus A.Lukašenkai, paskirtas vicepremjeru. Nuo 1996 m. lapkričio 11 d. iki 2000 m. vasario 18 d. buvo Baltarusijos ministras pirmininkas.

2000–2002 m. – Baltarusijos Respublikos atstovas Jungtinių Tautų organizacijoje. (Who is who in Belarus inf.)

 Šaltiniai 

|-

Kategorija:Baltarusijos ekonomistai
Kategorija:Baltarusijos ministrai pirmininkai
Kategorija:Baltarusijos diplomatai
Kategorija:Baltarusijos vicepremjerai